
REFERAT DE APROBARE

Orașul Boldești Scăeni a depus cerere de finanțare pentru proiectul: ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” în cadrul Planului Național de Redresare și Reziliență (PNRR), COMPONENTA 10 - Fondul Local (PNRR/2022/C10), cerere care a fost aprobată, contractul de finanțare nr.145889 fiind semnat de MDLPA în data de 22.12.2022.
	În data de 18.05.2022 s-a adoptat HCL nr.85 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”.
[bookmark: _Hlk193108886]	Conform Art.2. și Art.3 din HCL nr.85/18.05.2022 s-au aprobat Nota de fundamentare a investiției “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”, conform Anexei nr.1 precum și descrierea sumară a investiției propusă a fi realizată prin proiect, conform Anexei nr. 2.
	În cadrul celor două anexe de mai sus a fost descris procesul de implementare a proiectului, s-a identificat nevoia de reformare și digitalizare a autorității publice locale precum și a unităților de invățământ integrând conceptul de “smart village” prin achiziția și punerea în funcțiune a unor pachete TIC integrate menite să eficientizeze, să digitalizeze interacțiunea cu publicul și cu mediul de afaceri si să informatizeze fluxurile de lucru în mediul organizațional prin imbunatatirea proceselor birocratice instituționale.
Menționăm că activitățile aferente unităților de invățământ nu sunt eligibile în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local.
Prin HCL nr.45 din data de 27.02.2023 privind participarea Orașului Boldești-Scăeni la proiectul ”Școli Motivante Adaptate Ritmului Tehnologic – PH-SMART” s-a aprobat participarea Orașului Boldești-Scăeni, alături de județul Prahova și alte unități administrativ-teritoriale din cadrul județului Prahova la depunerea și implementarea proiectului “Școli Motivante Adaptate Ritmului Tehnologic - PH-SMART”, finanțat din PNRR, Componenta C15: Educație precum și încheierea Acordului de parteneriat cu Consiliul Județean Prahova.
	Având in vedere că la această dată se află în derulare proiectul ”Școli Motivante Adaptate Ritmului Tehnologic – PH-SMART” prin care unitățile de invățământ din orașul Boldești-Scăeni vor beneficia de dotarea cu mobilier, materiale didactice și echipamente digitale, pentru evitarea dublei finanțări se propune eliminarea activităților aferente unităților de invățământ din cadrul proiectului “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”.
	În acest context este necesară aprobarea Anexelor nr.1 și nr.2, modificate.
Supun spre aprobarea Consiliului Local proiectul de hotărâre pentru modificarea Hotărârii Consiliului Local nr.85/18.05.2022 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”, în conformitate cu prevederile: 
· [bookmark: do|caII|ar12]OUG nr.57 din 3 iulie 2019 privind Codul administrativ;
· Contractului de finanțare nr.145889/22.12.2022 încheiat între Ministerul Dezvoltării, Lucrărilor Publice și Administrației și UAT Orașul Boldești-Scăeni.
În speranţa aprobării, vă mulţumesc anticipat!

DINCĂ FLORIN IONUȚ


